298 



GODHAVN DISTRIKT 



meget som Stedets Produktion. Ved Skansen kommer hertil Kulsalget, der ovenfor 

 ikke er medtaget i Indhandlingen. Den enorme Forskel for GodhavnsVedkommende 

 skyldes det store Antal af fast ansatte, deriblandt talrige Danske. Desuden udbe- 

 tales ved Godhavn en Del Beløb vedrørende Inspektorat, Fælleskasse, Landsraad 

 o. s. v., saa at Stedets Totalomsætning aarlig varierer mellem 28—32 000 Kr. 



Den 20. Marts afsendes Aarets første Post til Danmark, den saakaldte For- 

 aarspost, fra Godhavn. Den sendes over Ritenbenk, hvor Posterne fra UmånaK 

 og Upernivik stoder til, til Jakobshavn og videre, og den forlader Egedesminde 

 d. 10. April og gaar herfra i de senere Aar pr. Slæde til Holsteinsborg til det før- 

 ste Skib fra Danmark. Den første Post fra Danmark med nævnte Skib plejer at 

 naa Godhavn i Begyndelsen af Maj. Midt i Juni kommer første Postskib (»Godt- 

 haab«) hertil, og sidst i Juni første Skib med Last (»Hans Egede« 2. R.) I Løbet 

 af Sommeren anløbes Havnen af forskellige Skibe paa deres Vej nord- og sydefter ; 

 i Begyndelsen af September gaar sidste Damper (»Hans Egede« 3. R.) herfra, 

 hjem, og sidste Postlejlighed til Danmark plejer at være noget senere. 



I tidligere Tider kom de skotske Hvalfangere regelmæssigt til Godhavn 

 om Foraaret, noget for de danske Skibe, men deres Fangst er nu ophørt, da den 

 ikke længere svarede Regning. Desuden har Godhavn været besøgt af omtrent 

 alle Ekspeditionsskibe, der gik her forbi. 



Udstederne besejles af Logens Storbaad, der plejer at gøre et Par Togter 

 til hvert Sted, til Skansen dog flere for Kullenes Skyld. 



Inspektørens og Lægens Embedsrejser foregaar nu i Motorbaad, Bestyrernes 

 og Præsternes endnu i Robaade. 



ADMINISTRATION 



Hvert af de fire Steder udgor en selvstændig Kommune. Til Kommunen 

 Kronprinsens Ej land er henlagt de to Øgrupper, til Skansens Kysten af Disko 

 fra Mudderbugten til Brededal, til Godhavns fra Brededal til Laksebugten, og 

 til Disko Fjord hele Resten af Distriktet, altsaa de 3 Fjorde paa Vestkysten 

 og det meste af Indlandet omkring dem. 



Kommunekassernes aarlige Indtægter i Gennemsnit af de 6 Aar, 

 de har eksisteret (1911—17), har været, beregnede pr. Individ, Øre: 



